CELEX: 32000D0068(01)
Language: el
Date: 1999-12-22 00:00:00
Title: 2000/68/ΕΚ: Απόφαση της Επιτροπής, της 22ας Δεκεμβρίου 1999, σχετικά με την τροποποίηση της απόφασης 93/623/ΕΟΚ της Επιτροπής και με την καθιέρωση της αναγνώρισης των ιπποειδών για αναπαραγωγή και απόδοση [κοινοποιηθείσα υπό τον αριθμό Ε(1999) 5004] (Κείμενο που παρουσιάζει ενδιαφέρον για τον ΕΟΧ

Avis juridique important

|

32000D0068(01)

2000/68/ΕΚ: Απόφαση της Επιτροπής, της 22ας Δεκεμβρίου 1999, σχετικά με την τροποποίηση της απόφασης 93/623/ΕΟΚ της Επιτροπής και με την καθιέρωση της αναγνώρισης των ιπποειδών για αναπαραγωγή και απόδοση [κοινοποιηθείσα υπό τον αριθμό Ε(1999) 5004] (Κείμενο που παρουσιάζει ενδιαφέρον για τον ΕΟΧ  

Επίσημη Εφημερίδα αριθ. L 023 της 28/01/2000 σ. 0072 - 0075

ΑΠΟΦΑΣΗ ΤΗΣ ΕΠΙΤΡΟΠΗΣτης 22ας Δεκεμβρίου 1999σχετικά με την τροποποίηση της απόφασης 93/623/ΕΟΚ της Επιτροπής και με την καθιέρωση της αναγνώρισης των ιπποειδών για αναπαραγωγή και απόδοση[κοινοποιηθείσα υπό τον αριθμό Ε(1999) 5004](Κείμενο που παρουσιάζει ενδιαφέρον για τον ΕΟΧ)(2000/68/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/427/ΕΟΚ του Συμβουλίου, της 26ης Ιουνίου 1990, σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 1,την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4 παράγραφος 4 σημείο ii),Εκτιμώντας τα ακόλουθα:(1) Με την απόφαση 93/623/ΕΟΚ(3), η Επιτροπή καθιέρωσε το έγγραφο αναγνώρισης (διαβατήριο) που συνοδεύει τα καταχωρημένα ιπποειδή.(2) Για να διασφαλιστεί διαρκώς η ταυτότητα του ζώου, είναι αναγκαίο να τροποποιηθεί η απόφαση 93/623/ΕΟΚ, ώστε να εισαχθεί ένας ισόβιος αριθμός.(3) Σύμφωνα με το άρθρο 4 παράγραφος 4 σημείο ii) της οδηγίας 90/426/ΕΟΚ, τα ιπποειδή για αναπαραγωγή και απόδοση πρέπει να αναγνωρίζονται κατά τη διακίνησή τους με μέθοδο που θα ορίσει η Επιτροπή.(4) Ορισμένες από τις πληροφορίες που προβλέπονται από την απόφαση 93/623/ΕΟΚ της Επιτροπής μπορούν να χρησιμοποιηθούν για την αναγνώριση των ιπποειδών αναπαραγωγής και απόδοσης.(5) Τα ιπποειδή αναπαραγωγής και απόδοσης καθώς και τα καταχωρημένα ιπποειδή είναι δυνατόν να καταστούν σε κάποιο στάδιο της ζωής τους ιπποειδή σφαγής για ανθρώπινη κατανάλωση, όπως αυτά ορίζονται στο άρθρο 2 στοιχείο δ) της οδηγίας 90/426/ΕΟΚ.(6) Η χορήγηση κτηνιατρικών φαρμακευτικών προϊόντων στα ιπποειδή υπόκειται στις διατάξεις της οδηγίας 81/851/ΕΟΚ του Συμβουλίου, της 28ης Σεπτεμβρίου 1981, περί προσεγγίσεως των νομοθεσιών των κρατών μελών σχετικά με τα κτηνιατρικά φαρμακευτικά προϊόντα(4), όπως τροποποιήθηκε τελευταία από την οδηγία 93/40/ΕΟΚ(5).(7) Σύμφωνα με το άρθρο 14 του κανονισμού (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(6), όπως τροποποιήθηκε τελευταία από τον κανονισμό (ΕΚ) αριθ. 1308/1999(7), από την 1η Ιανουαρίου 2000 η χορήγηση σε ζώα παραγωγής τροφίμων κτηνιατρικών φαρμάκων που περιέχουν φαρμακολογικώς δραστικές ουσίες οι οποίες δεν περιέχονται στα παραρτήματα Ι, ΙΙ ή ΙΙΙ του εν λόγω κανονισμού απαγορεύεται στην Κοινότητα χωρίς εξαίρεση. Συνεπώς, τα ιπποειδή μπορούν να τυγχάνουν ιατρικής αγωγής μόνο με φαρμακευτικά προϊόντα τα οποία περιέχουν τις φαρμακολογικώς δραστικές ουσίες που αναφέρονται στα παραρτήματα Ι, ΙΙ ή ΙΙΙ του εν λόγω κανονισμού.(8) Η Επιτροπή προτίθεται να τροποποιήσει το άρθρο 1 της οδηγίας 81/851/ΕΟΚ για να εισαγάγει ορισμό των ζώων παραγωγής τροφίμων και για να επιτρέψει εξαιρέσεις για ορισμένες ομάδες των ειδών αυτών, εάν τα ζώα που περιλαμβάνονται στις εν λόγω ομάδες αναγνωρίζονται και ελέγχονται επαρκώς. Τα ιπποειδή, τα οποία αναγνωρίζονται σαφώς και τα οποία χαρακτηρίζονται ειδικά στο έγγραφο αναγνώρισής τους ως μη προοριζόμενα για σφαγή ή ως προοριζόμενα για σφαγή υπό ελεγχόμενες συνθήκες σύμφωνα με το κοινοτικό δίκαιο, πληρούν τις προϋποθέσεις υπαγωγής στις εξαιρέσεις αυτές.(9) Στη συνεδρίασή της στις 9-11 Νοεμβρίου 1999, η επιστημονική επιτροπή κτηνιατρικών φαρμάκων εξέτασε το αίτημα της Επιτροπής να υποδείξει την κατάλληλη γενική περίοδο αναμονής για τις ουσίες που δεν περιλαμβάνονται στα παραρτήματα του κανονισμού (ΕΟΚ) αριθ. 2377/90 και συνέστησε η εν λόγω περίοδος αναμονής να διαρκεί τουλάχιστον έξι μήνες.(10) Οι διατάξεις της οδηγίας 64/433/ΕΟΚ του Συμβουλίου, της 26ης Ιουνίου 1964, για τον καθορισμό των υγειονομικών όρων παραγωγής και διάθεσης στην αγορά νωπού κρέατος(8), όπως τροποποιήθηκε τελευταία από την οδηγία 95/23/ΕΚ(9), εφαρμόζονται στο κρέας μονόπλων. Σύμφωνα με την εν λόγω οδηγία τα ζώα σφαγής πρέπει να αναγνωρίζονται με τρόπο που να δίνει τη δυνατότητα στις αρμόδιες αρχές να προσδιορίζουν την καταγωγή τους. Το άρθρο 7 παράγραφος 3 της οδηγίας 90/426/ΕΟΚ υποχρεώνει τον επίσημο κτηνίατρο στο σφαγείο να καταγράφει τον αριθμό ταυτότητας ή τον αριθμό του εγγράφου αναγνώρισης του σφαζόμενου ιπποειδούς.(11) Σύμφωνα με την οδηγία 64/433/ΕΟΚ, ο επίσημος κτηνίατρος οφείλει, κατά την υγειονομική επιθεώρηση προ της σφαγής, να εξετάζει την ύπαρξη σημείων που υποδηλώνουν ότι στα ζώα είχαν χορηγηθεί ουσίες με φαρμακολογική δράση ή ότι τα ζώα είχαν καταναλώσει οποιαδήποτε άλλη ουσία η οποία ενδέχεται να καταστήσει το κρέας τους επικίνδυνο για την ανθρώπινη υγεία. Ο έλεγχος του μητρώου φαρμακευτικής αγωγής στο έγγραφο αναγνώρισης πρέπει επομένως να περιλαμβάνεται στην αξιολόγηση αυτή.(12) Οι προϋποθέσεις για τις εισαγωγές ιπποειδών πρέπει να είναι οι προβλεπόμενες στην οδηγία 90/426/ΕΟΚ του Συμβουλίου, και ιδίως στις αποφάσεις 93/196/ΕΟΚ(10) και 93/197/ΕΟΚ(11) της Επιτροπής.(13) Είναι αναγκαίο να τροποποιηθεί ανάλογα το έγγραφο αναγνώρισης των καταχωρημένων ιπποειδών.(14) Επιπλέον, είναι αναγκαίο να καταρτισθεί το έγγραφο αναγνώρισης των ιπποειδών για αναπαραγωγή και απόδοση, το οποίο θα βασίζεται στο έγγραφο αναγνώρισης των καταχωρημένων ιπποειδών.(15) Πρέπει να προβλεφθεί μεταβατική περίοδος, για να δοθεί στα κράτη μέλη η δυνατότητα εφαρμογής των προτεινόμενων μέτρων.(16) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής και της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα της απόφασης 93/623/ΕΟΚ τροποποιείται ως εξής:1. Στο μέρος ΙΙ σημείο Α των γενικών οδηγιών του διαβατηρίου, παρεμβάλλεται το ακόλουθο κείμενο στην κατάλληλη θέση κατ' αριθμητική σειρά: "6. Κεφάλαιο ΙΧ:Φαρμακευτική αγωγήΤο μέρος Ι και το μέρος ΙΙ ή το μέρος ΙΙΙ του παρόντος κεφαλαίου πρέπει να συμπληρώνονται σύμφωνα με τις οδηγίες που περιλαμβάνονται στο παρόν κεφάλαιο."2. Προστίθεται νέο κεφάλαιο σύμφωνα με το παράρτημα της παρούσας απόφασης.Άρθρο 21. Ο αριθμός αναγνώρισης, ο οποίος αναφέρεται στο κεφάλαιο ΙΙ σημείο 1 του εγγράφου αναγνώρισης που προβλέπεται από την απόφαση 93/623/ΕΟΚ είναι ο ισόβιος αριθμός του ζώου, ο οποίος πρέπει να διατηρείται ή στον οποίο πρέπει να γίνεται παραπομπή οποτεδήποτε οι αρμόδιες αρχές τροποποιούν τα στοιχεία καταγραφής του εν λόγω ζώου.2. Ο αριθμός αναγνώρισης που αναφέρεται στην παράγραφο 1 είναι ο αριθμός ταυτότητας που αναφέρεται στο άρθρο 7 παράγραφος 3 της οδηγίας 90/426/ΕΟΚ.Άρθρο 3Το έγγραφο αναγνώρισης, το οποίο συνοδεύει τα ιπποειδή αναπαραγωγής και απόδοσης κατά τη διακίνησή τους, πρέπει να περιέχει τουλάχιστον τις πληροφορίες που προβλέπονται στα κεφάλαια Ι, ΙΙ, ΙΙΙ, IV και ΙΧ του εγγράφου αναγνώρισης που θεσπίζεται με την απόφαση 93/623/ΕΟΚ.Άρθρο 4Τα κράτη μέλη εξασφαλίζουν ότι από την 1η Ιουλίου 2000 το αργότερο τα καταχωρημένα ιπποειδή και τα ιπποειδή για αναπαραγωγή και απόδοση συνοδεύονται από το έγγραφο αναγνώρισης που αναφέρεται στο άρθρο 1 και 3 αντιστοίχως, με εξαίρεση την περίπτωση κατά την οποία οι υποχρεωτικές εγγραφές στο κεφάλαιο που αναφέρεται στο άρθρο 1 απαιτούν την έκδοση του εν λόγω κεφαλαίου χωρίς καθυστέρηση πριν από την ημερομηνία αυτή.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 22 Δεκεμβρίου 1999.Για την ΕπιτροπήDavid BYRNEΜέλος της Επιτροπής(1) ΕΕ L 224 της 18.8.1990, σ. 55.(2) ΕΕ L 224 της 18.8.1990, σ. 42.(3) ΕΕ L 298 της 3.12.1993, σ. 45.(4) ΕΕ L 317 της 6.11.1981, σ. 1.(5) ΕΕ L 214 της 24.8.1993, σ. 31.(6) ΕΕ L 224 της 18.8.1990, σ. 1.(7) ΕΕ L 156 της 23.6.1999, σ. 1.(8) ΕΕ 121 της 29.7.1964, σ. 2012/64.(9) ΕΕ L 243 της 11.10.1995, σ. 7.(10) ΕΕ L 86 της 6.4.1993, σ. 7.(11) ΕΕ L 86 της 6.4.1993, σ. 16.ΠΑΡΑΡΤΗΜΑ"ΚΕΦΑΛΑΙΟ ΙΧ&gt;PIC FILE= "L_2000023EL.007402.EPS"&gt;>PIC FILE= "L_2000023EL.007501.EPS">"